wickkiey/tamil-wikipedia-markdown huggingface dataset:
# காஞ்சி உலகளந்த பெருமாள் கோயில்

**திருவூரகம்**

| காஞ்சி உலகளந்த பெருமாள் கோயில் |  |
| --- | --- |
| } | } |
**திருப்பாடகம்**

| பாண்டவ தூத பெருமாள் கோயில் |  |
| --- | --- |
| } | } |

**காஞ்சி உலகளந்த பெருமாள் கோயில்** (*Kanchipuram Ulagalantha Perumal Temple*) காஞ்சிபுரத்தில் இந்துக் கடவுள் விஷ்ணுவிற்காக அமைந்துள்ள ஒரு கோயிலாகும். உலகளந்த பெருமாளின் வடிவமாக திருவுருவம் அமைந்துள்ளது. ஆழ்வார்களால் பாடல் பெற்ற இத்தலம் விஷ்ணுவின் 108 திவ்ய தேசங்களில் ஒன்றாக உள்ளது. இந்தக் கோயிலிலுள்ளேயே 108 திவ்ய தேசங்களில் திருக்காரகம், திருப்பாடகம், திருவூரகம், திருநீரகம் ஆகிய நான்கு திவ்ய தேசங்கள் அமைந்துள்ளன.  

## தல புராணம்

ஒரு அந்தணச் சிறுவனாக அவதரித்த விஷ்ணு, மகாபலி சக்கரவர்த்தியிடம் மூன்றடி மண் தானம் கேட்க, அதற்கு மன்னனும் தர இசைகிறான். நெடிய தோற்றம் கொண்டு விண்ணையும், மண்ணையும் இரு அடிகளால் அளந்துவிடுகிறார். மூன்றாம் அடி வைக்க இடமில்லாததால், அதனை மன்னனின் தலையில் வைக்கிறார். உலகளந்த வடிவத்தைக் காண இயலாமல் மன்னன் பாதாளத்தில் தள்ளப்படுகிறான். மன்னனின் வேண்டுதலுக்கு இணங்கத் விஷ்ணு வெவ்வேறு நிலைகளில் காட்சியளிப்பதே ஊரகம், காரகம், நீரகம், பாடகம் என வழங்கப்படுகிறது. இந்த நான்கு திவ்ய தேசங்களையும் திருமங்கையாழ்வார் ஒரே பாசுரத்தில் மங்களாசாசனம் செய்துள்ளார்.  

## கோயிலின் அமைப்பு
கோயிலின் பரப்பளவு ஆக உள்ளது. இதன் முதன்மையான ராஜ கோபுரம் மூன்று நிலைகளைக் கொண்டது. பல்லவத் தலைநகரமான காஞ்சிபுரத்தின் நகர வடிவமைப்பு இக்கோயிலை மையமாகக் கொண்டு தாமரை வடிவில் அமைந்துள்ளது.  

## திருவுருவின் அமைப்பு
விஷ்ணுவின் திருவுருவத்திற்கு திரிவிக்ரமன் என்பதாக பெயர் வழங்கப்படுகிறது. 30 அடி உயரமுள்ள நீண்ட விஷ்ணுவின் திருவுருவம் சிறப்பம்சமாகும். அது மட்டுமல்லாமல், வலது கால் ஊன்றி இடது கால் தூக்கிய நிலையில் இருப்பது காண்பதற்குரிய சிறப்பாகும். இந்த திருவுருவத்தின் இடது கால் உடலுக்கு செங்குத்தான நிலையில் அமைக்கப்பட்டுள்ளது. வலது கால் மகாபலி சக்கரவர்த்தியின் தலை மீது அழுத்தியவாறு அமைக்கப்பட்டுள்ளது. இரண்டு கைகளும் இரண்டு பக்கங்களிலும் விரிந்திருப்பதும் சிறப்பாகும்.  

## படத்தொகுப்பு
<>  

</>
# வருக்கமாலை

**வருக்கமாலை** என்பது, தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் வழங்கும் பாட்டியல் வகைகளுள் ஒன்று ஆகும். தமிழ் மொழியில் முதலில் வரும் வருக்க எழுத்துக்களான க, ச, த, ந, ப, ம, வ என்பனவும், உயிரெழுத்துக்களும் ஒவ்வொரு எழுத்தும் முதலாக வர எட்டு விருத்தங்கள் பாடுவது வருக்கமாலை எனப் பாட்டியல் நூல்கள் இலக்கணம் வகுத்துள்ளன.  

இந்த முறையில் அகப்பொருள் பாடல்கள் அமையின் அது வருக்கக் கோவை எனப்படும்.  
## நூல்கள் எடுத்துக்காட்டும் பாங்கும்

வருக்கமாலை நூல்கள் எவ்வாறு அமைந்திருக்கும் என்பதை நன்கு அறிமுகமான மூன்று நூல்களின் வழி அறியலாம். இவ்வகையில் தோன்றியுள்ள வேறு சில நூல்களும் உள்ளன.  

- ஆத்தி சூடி - **அ**றம்செய விரும்பு. **ஆ**றுவது ணினம். **இ**யல்வது கரவேல். **ஈ**வது விலக்கேல். ... (இருசீர் வருக்கம்)
- கொன்றை வேந்தன் - **அ**ன்னையும் பிதாவும் முன்னறி தெய்வம். **ஆ**லயம் தொழுவது சாலவும் நன்று. **இ**ல்லறம் அல்லது நல்லறம் அன்று. **ஈ**யார் தேட்டை தீயா கொள்வர். ... (நாற்சீர் வருக்கம்)
- பாரதியார் புதிய ஆத்தி சூடி - **அ**ச்சம் தவிர், **ஆ**ண்மை தவறேல், **இ**ளைத்தல் இகழ்ச்சி. **ஈ**கை திறன். **உ**டலினை உறுதிசெய். ... (இருசீர் வருக்கம்)
இன்னும் காண்க  
- நமசிவாய மாலை - (அறுசீர்க்கண்ணி வருக்கம்)
# கைக்கிளை (சிற்றிலக்கியம்)


**கைக்கிளை** என்பது, தமிழில் சிற்றிலக்கியங்கள் எனவும், வடமொழியில் பிரபந்தங்கள் எனவும் வழங்கும் பாட்டியல் வகைகளுள் ஒன்று ஆகும். ஒருதலைக் காமம்|ஒருதலைக் காமத்தை ஐந்து விருத்தங்களால் கூறுவது கைக்கிளை என்பது இலக்கணம். கைக்கிளை என்னும் சொல் ஒருதலைக் காமத்தைக் குறிப்பதால், ஒரு தலைக் காமம் தொடர்பான சிற்றிலக்கியமும் கைக்கிளை என்று வழங்கப்படுகிறது.  
## இலக்கியம்

- விக்கிமூலம் பகுதியில் காணப்படும் ஐந்து கொச்சகப் பாடல்கள் கைக்கிளை இலக்கியத்துக்கு ஓர் எடுத்துக்காட்டாக அமைந்துள்ளது.
- விக்கிமூலம் பகுதியில் காளமேகப் புலவர் பாடியனவாக வரும் ஐந்து கொச்சகப் பாடல்களும் 'கைக்கிளை' சிற்றிலக்கியத்துக்கு மற்றோர் எடுத்துக்காட்டாகும்.

## வகைகள்
- இது ஐந்து விருத்தங்களைக் கொண்டிருக்கும்.
- 60 வெண்பாக்களாலும் இது அமையும்.
- **கைக்கிளை மாலை** எனவும் இது கூறப்படும்.
# கார்ட்டோசாட்-2பி


இந்த செயற்கைக்கோள் மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கக் கூடிய சகலநிறமுணர் (சநிமு) படம்பிடி கருவியை ஏந்தி சென்றது. மேலும் அது 45 பாகை அளவிற்கு நகரும் பாதைத்திருப்பங்களை அடிக்கடி மேற்கொள்ளும் வகையில் அமைந்ததாகும்.  

சூலை 22, 2010 அன்று கார்டோசாட்-2பி தனது விண்வெளிப் பாதையில் இருந்து அலகாபாத்தின் கோட்டை, திரிவேணி சங்கம் மற்றும் மதுரையின் மீனாட்சி அம்மன் கோவில் ஆகியற்றை படம் எடுத்த புகைப்படங்களை வெளியிடப்பட்டது. இந்த புகைப்படங்கள் 0.8 மீ பிரிதிறன் உடையது என்பது குறிப்பிடத்தக்கது. அதாவது 0.8 மீ உயரம் உள்ள பிம்பப்புள்ளியைக் கூட புகைப்படங்களில் தெளிவாய் காணலாம். 64 கிகா பைட்டுகள் கொள்ளளவு கொண்ட திண்மநிலைப் பதிவி இவ்வகையான புகைப்படங்களை பதிவு செய்ய அந்த கோளில் பொருத்தப்பட்டுள்ளது .  

## புதிய தொழில்நுட்பங்கள்

கார்ட்டோசாட்-2 விண்ணை அடைந்ததும் சில தொந்தரவுகள் தந்தன. கார்ட்டோசாட்-2எ மேம்பட்ட ஒன்றாக இருந்து வந்தது. ஆனால் தற்போது கார்ட்டோசாட்-2பி பல புதிய தொழில்நுட்பங்களை கொண்டு நன்கு மேம்பட்ட புவிநோக்குச் கோளாக விளங்குகிறது. இதில் இரண்டு ஆடிகள் கொண்ட ஒற்றை அச்சு ஒளிப்படக் கருவி பொருத்தப்பட்டிருகிறது. இது கரிமப் பூச்சு வலுவூட்டு நெகிழி அடிப்படையிலான ஒளிக் கட்டகம், குறைந்த எடை, பெரிய வடிவ ஆடிகள், JPEG தரவு குறுக்கம், மேம்பட்ட திண்மநிலைப் பதிவி, உயர்-முறுக்கு எதிர்வினை சக்கரங்கள் மற்றும் அதிசெயல்திறன் கொண்ட விண்மீன் உணரிகள் போன்ற பல தொழில்நுட்பங்களைக் கொண்டதாகும்.  

## கலைச்சொற்கள்
-
# தசாங்கப்பத்து

**தசாங்கப்பத்து** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். தசாங்கம் என்பது, *தசம்*, *அங்கம்* என்னும் இரண்டு வடமொழிச் சேர்க்கையால் உருவானது. *தசம்* என்பது பத்து என்னும் பொருள் கொண்டது *அங்கம்* என்பது உறுப்பு. எனவே தசாங்கம் என்பது பத்து உறுப்புக்கள் எனப் பொருள்படும். மலை, ஆறு, நாடு, ஊர், மாலை, யானைப்படை, குதிரைப்படை, கொடி, முரசு, செங்கோல் எனும் பத்தும் அரசுக்கு உரிய உறுப்புக்களாகும். இப் பத்து உறுப்புக்களையும் பத்து நேரிசை வெண்பாக்களால் பாடுவதே தசாங்கப்பத்து ஆகும்.  

பிரபந்தத் திரட்டு என்னும் இலக்கணநூல் இதனைத் தசாங்க வன்னிப்பு எனக் குறிப்பிடுகிறது. வன்னிப்பு என்பது வருணனை.
# சின்னப்பூ

**சின்னப்பூ** என்பது தமிழில் சிற்றிலக்கியங்கள் எனவும் வடமொழியில் பிரபந்தங்கள் எனவும் அழைக்கப்படும் பாட்டியல் வகைகளுள் ஒன்று ஆகும். மலை, ஆறு, நாடு, ஊர், மாலை, யானைப்படை, குதிரைப்படை, கொடி, முரசு, செங்கோல் எனும் அரசுக்கு உரிய பத்து உறுப்புக்களாகும் அவற்றின் சிறப்புத் தோன்ற நுறு, தொண்ணூறு, எழுபது அல்லது ஐம்பது பாடல்களால் பாடுவது சின்னப்பூ ஆகும். சின்னப்பூ சிற்றிலக்கியம் அரசர்களைப் பாடுவதற்கே உகந்தது.  

வேந்தருடைய *சின்னங்களைப்* பற்றிய சிற்றிலக்கியம் ஆதலால் இது சின்னப்பூ எனப் பெயர் பெற்றது. இதே கருப்பொருளைக் கொண்டு பத்துப் பாடல்களில் பாடப்படும் சிற்றிலக்கியம் தசாங்கப்பத்து எனப்படும்.
# கார்ட்டோசாட்-2எ

**கார்ட்டோசாட்-2எ** (Cartosat-2A) என்பது கதிரவனொத்துப் பாதையில் வலம்வரும் ஓர் பூமி கண்காணிப்பு செயற்கைக்கோள் அல்லது செய்மதியாகும்.இந்தக் கோளை வடிவமைத்து, ஏவி, பராமரித்து வருவது இந்திய விண்வெளி ஆய்வு மையம் ஆகும். இது அம்மையத்தின் பதிமூன்றாவது இந்திய தொலையுணர்வு செயற்கைக்கோள் ஆகும். இது முனைய துணைக்கோள் ஏவுகலத்தினால்( PSLV-C9) ஏப்ரல் 28, 2008 அன்று விண்ணில் ஏவியதாகும்.  

இந்த செயற்கைக்கோள் மின்காந்த நிறமாலையில் உள்ள பூமியின் காண்பகுதியை கருப்பு வெள்ளை படமாக எடுக்கக் கூடிய சகலநிறமுணர் (சநிமு) படம்பிடி கருவியை ஏந்தி சென்றது. மேலும் அது 45 கோண அளவிற்கு நகரும் பாதைத்திருப்பங்களை அடிக்கடி மேற்கொள்ளும் வகையில் அமைந்ததாகும்.  

## மேலும் பார்க்க
- கார்ட்டோசாட்-2
# பல்கலைக்கழகங்களுக்கான வானியல், வானியற்பியல் மையம்

இந்தியப் பல்கலைக்கழகங்களில் வானியல், வானியற்பியலில் செயலார்ந்த குழுக்களை உருவாக்கவும் வளர்க்கவும் பல்கலைக்கழக மானியக் குழுவினால் தொடங்கப்பட்ட ஒரு தன்னாட்சி நிறுவனமே **பல்கலைக்கழகங்களுக்கான வானியல், வானியற்பியல் மையம்** (Inter University Centre for Astronomy and Astrophysics - IUCAA - **ஐயூக்கா** ); இது பூனாவிலுள்ளது. பல்கலைக்கழகங்களிடையில் வானியல்-வானியற்பியல் கற்பித்தல், ஆராய்ச்சி, வளர்ச்சி ஆகிய துறைகளில் தலைசிறந்த மையமாக இருப்பதே ஐயூக்காவின் நோக்கமாகும்.  

## கலைச்சொற்கள்
- செயலார்ந்த - active; தன்னாட்சி - autonomous.
# வரலாற்று வஞ்சி

**வரலாற்று வஞ்சி** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். அரசன் படையெடுத்துச் செல்வதை ஆசிரியப்பாவால் எடுத்துக்கூறுவதே வரலாற்று வஞ்சி எனப்படும்..  

வஞ்சிப்பாவால் வாழ்த்துவது வரலாற்று வஞ்சி  
## இவற்றையும் காண்க
- சிற்றிலக்கிய வகை
## கருவி நூல்கள்
- பிரபந்தத் திரட்டு
- பிரபந்த தீபம்
- பிரபந்த தீபிகை
- பிரபந்த மரபியல்
# வளமடல்

**வளமடல்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். சில பாட்டியல் நூல்கள் இதற்கு **மடல்** என்றே பெயர் குறிப்பிடுகின்றன. இச்சொல் பழந்தமிழ் அகப்பொருள் இலக்கியங்களில் காணப்படும் மடலூர்தலைக் குறிக்கிறது. தான் விரும்பும் ஒருத்தியை அடைய முடியாத ஒருவன் அப்பெண்னை அடைவதற்காக ஊராரின் ஆதரவை வேண்டிப் பனை மடலால் குதிரை வடிவம் செய்து அதன் மீது ஏறி ஊரில் உலா வருவதே மடலூர்தல் எனப்படுகிறது.தமிழில் ஆடவரே மடலேறுவதாக அச்சுறுத்துவதும் மடலேறுவதும் உண்டு. மகளிர்க்கு அது மரபன்று. ஆயினும் தம்மைத் தலைவியாக பாவித்து பாடும் திருமங்கை ஆழ்வார் மடற்கூற்று மகளிரிடமும் அமையலாம் என இறைவன்மீது கொண்ட காதல் புலப்படப் பாடுகிறார். அறம், பொருள், வீடு ஆகியவற்றை இகழ்ந்து, காம இன்பமே சிறப்பு என்பதைக் கருப்பொருளாகக் கொண்டு பாடப்படும் சிற்றிலக்கியமே வளமடல் ஆகும். இது தனிச்சொல் இன்றி இன்னிசைக் கலிவெண்பாவில் அமையும். பாட்டுடைத் தலைவனின் பெயருக்கு ஏற்ற எதுகை வைத்துத் தலைவன் மடலேறுவதாகக் கூறி ஈரடி எதுகை வரப் பாடுவது வளமடலுக்குரிய இலக்கணம் ஆகும்.  

## மடல் நூல்கள்
- சித்திர மடல்
- வருணகுலாதித்தன் மடல்
- சிறிய திருமடல்
- பெரிய திருமடல்
# எண்செய்யுள்

**எண்செய்யுள்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். பாட்டுடைத் தலைவன் ஒருவனின் ஊரையும் பெயரையும் சிறப்பித்து, பத்து முதல் ஆயிரம் பாடல்கள் வரை அமையப்பெற்றது இச் சிற்றிலக்கியம். இதன் பெயர் இதில் உள்ள பாடல்களின் எண்ணிக்கையைக் குறித்து அமையும். முத்தொள்ளாயிரம் என்னும் நூலை எடுத்துக் காட்டாகக் கொள்ளலாம். இந்நூல் சேர, சோழ, பாண்டியர்களைப் பாட்டுடைத் தலைவர்களாகக் கொண்டு ஒவ்வொருவர் மீதும் தொள்ளாயிரம் பாடல்கள் அமையப் பாடப்பெற்றது. இதனாலேயே இது முத்தொள்ளாயிரம் (மூன்று தொள்ளாயிரம்) எனப் பெயர் பெற்றது.  

ஒரு குறிப்பிட்ட எண்ணிக்கை கொண்ட பாடலை இறைவன் குடிகொண்டுள்ள அல்லது அரசன் வாழும் ஊரின் பெயரைச் சொல்லிப் புகழ்வது எண்செய்யுள். திருஈங்கோய்மலை எழுபது, திருவொற்றியூர் ஒருபா ஒருபது போன்ற நூல்களை இதற்கு எடுத்துக்காட்டாகக் குறிப்பிடலாம்.  

## எண்செய்யுள் நூல்கள் சில
- முத்தொள்ளாயிரம்
- அரும்பைத்தொள்ளாயிரம்
# ஆகஸ்ட் 2010



**ஆகஸ்ட் 2010**, ஒரு ஞாயிற்றுக்கிழமை ஆரம்பித்து 31 நாட்களின் பின்னர் ஒரு திங்கட்கிழமை முடிவடைகிறது. தமிழ் நாட்காட்டியின் படி ஆவணி மாதம் ஆகஸ்ட் 17, செவ்வாய்க்கிழமை தொடங்கி, செப்டம்பர் 16 வியாழக்கிழமை முடிவடையும்.  

## சிறப்பு நாட்கள்
- ஆகஸ்ட் 1 - உலக தாய்ப்பால் நாள்
- ஆகஸ்ட் 1 - உலக சாரணர் நாள்
- ஆகஸ்ட் 3 - ஆடிப்பெருக்கு
- ஆகஸ்ட் 4 - மூர்த்தி நாயனார் குருபூசை
- ஆகஸ்ட் 4 - புகழ்ச்சோழ நாயனார் குருபூசை
- ஆகஸ்ட் 7 - கூற்றுவ நாயனார் குருபூசை
- ஆகஸ்ட் 9 - ஆடி அமாவாசை
- ஆகஸ்ட் 12 - ஆடிப் பூரம்
- ஆகஸ்ட் 12 - ரமலான் நோன்பு ஆரம்பம்
- ஆகஸ்ட் 14 - பெருமிழலைக் குறும்பர் குருபூசை
- ஆகஸ்ட் 15 - இந்திய விடுதலை நாள்
- ஆகஸ்ட் 15 - சேரமான் பெருமாள் நாயனார் குருபூசை
- ஆகஸ்ட் 15 - சுந்தரமூர்த்தி நாயனார் குருபூசை
- ஆகஸ்ட் 15 - தேவமாதா மோட்சத்திற்கான திருநாள்
- ஆகஸ்ட் 20 - வரலட்சுமி விரதம்
- ஆகஸ்ட் 24 - ஆவணி அவிட்டம்
- ஆகஸ்ட் 31 - மலேசியா விடுதலை நாள்

## நிகழ்வுகள்

---
# பாதாதிகேசம்

**பாதாதிகேசம்** என்பது, பிரபந்தம் என வடமொழியில் வழங்கும் தமிழ்ச் சிற்றிலக்கிய வகைகளுள் ஒன்று. பாதாதிகேசம் என்பது பாதம் முதல் கேசம் வரை என்னும் பொருள் தரும் வடமொழிச் சொல்லாகும். இங்கே *கேசம்* என்பது தலைமுடியைக் குறிக்கும். இதற்கு அமையக் கலிவெண்பாவால் பாதத்தில் தொடங்கி தலைமுடி வரையான உறுப்புக்களைக் கூறிப் பாடுதல் பாதாதிகேசம் எனப்படும். .  

இறைவனையும், இறைவனைப் போல் கருதப்படுபவர்களையும் பாதாதிகேசமாகப் பாடுவது மரபு.
# கேசாதிபாதம்

**கேசாதிபாதம்** என்பது, பிரபந்தம் என வடமொழியில் வழங்கும் தமிழ்ச் சிற்றிலக்கிய வகைகளுள் ஒன்று. கேசாதிபாதம் என்பது கேசம் முதல் பாதம் வரை என்னும் பொருள்தரும் வடமொழிச் சொல்லாகும். இங்கே *கேசம்* என்பது தலைமுடியைக் குறிக்கும். இதற்கு அமையக் கலிவெண்பாவால் தலைமுடி தொடங்கி பாதம் வரையான உறுப்புக்களைக் கூறிப் பாடுதல் கேசாதிபாதம் எனப்படும். .  

இறைவனையும், இறைவனைப் போல் கருதப்படுபவர்களையும் தவிர ஏனையோரைக் கேசாதிபாதமாகப் பாடுவது மரபு.
# 1856



**1856** (**MDCCCLX**) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் ஞாயிற்றுக்கிழமையில் ஆரம்பமான ஒரு நெட்டாண்டு ஆகும்.  

## நிகழ்வுகள்
- மார்ச் 31 - கிரிமியப் போரை முடிவுக்குக் கொண்டு வர பாரிஸ் உடன்பாடு எட்டப்பட்டது.
- ஜூன் 24 - இலங்கையில் முதன் முறையாக புகைப்படக் கலை (*photographic art*) பார்ட்டிங் என்பவரால் அறிமுகப்படுத்தப்பட்டது.
- ஜூலை 17 - பென்சில்வேனியாவில் இரண்டு தொடருந்துகள் நேருக்கு நேர் மோதிக்கொண்டதில் 60 இற்கும் அதிகமானோர் உயிரிழந்தனர்.
- ஆகஸ்ட் 10 - லூசியானாவில் இடம்பெற்ற சூறாவளியில் லாஸ்ட் தீவு அழிந்து பல சிறிய தீவுகளாகப் பிரிந்தன. 400 பேருக்கு மேல் உயிரிழந்தனர்.
- டிசம்பர் 9 - ஈரானிய நகரம் புஷேஹர் பிரித்தானிய ஆக்கிரமிப்புப் படைகளிடம் வீழ்ந்தது.

## தேதி அறியப்படாத நிகழ்வுகள்

## பிறப்புகள்
- மே 6 - சிக்மண்ட் பிராய்ட், ஆஸ்திரிய உளநோய் மருத்துவர் (இ. 1939)
- ஜூலை 10 - நிக்கோலா தெஸ்லா, செர்பியக் கண்டுபிடிப்பாளர் (இ. 1943)
- ஜூலை 23 - பால கங்காதர திலகர், இந்திய விடுதலைப் போராட்ட வீரர் (இ. 1920)
- ஜூலை 26 - ஜார்ஜ் பெர்னாட் ஷா, அயர்லாந்து நாடக ஆசிரியர் (இ. 1950)
- டிசம்பர் 18 - ஜெ. ஜெ. தாம்சன், ஆங்கில இயற்பியலார் (இ. 1940)
- அம்பலவாணர் கனகசபை, இலங்கைத் தமிழ் அரசியல்வாதி, இலங்கை சட்டவாக்கப் பேரவை உறுப்பினர் [இ. 1927)

## இறப்புகள்
- ஜூன் 26 - மக்சு இசுரேனர், ஜெர்மனிய மெய்யியலாளர் (பி. 1806)
- ஜூலை 9 - அமேடியோ அவகாதரோ, இத்தாலிய வேதியியலாளர் (பி. 1776]])
- ஜூலை 29 - ராபர்ட் சூமான், ஜெர்மனிய இசையமைப்பாளர் (பி. 1810]])

## 1856 நாட்காட்டி
# குழமகன் (பாட்டியல்)

பாட்டியலில் **குழமகன்** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். உயர்குலப் பெண்களின் கையில் உள்ள ஆண் குழந்தையைக் கண்டு அக் குழந்தையைப் புகழ்ந்து பாடுவதே குழமகன் என்பது பாட்டியல் இலக்கணம். இது கலிவெண்பாவில் அமையும். குழமகன் என்பது ஆண் குழந்தை என்று பொருள்படும். எனவே ஆண் குழந்தையைப் பாடும் இலக்கியமும் குழமகன் என்னும் பெயரைப் பெற்றது.  

## குழமகன் இலக்கியங்கள் சில
குமரக் குழமகன்
# செருக்களவஞ்சி

**செருக்களவஞ்சி** என்பது தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கும் பாட்டியல் வகைகளுள் ஒன்றாகும். *செருக்களம்* என்பது போர்க்களம் என்னும் பொருள் உடையது. போர்க்களத்தில் நிகழும் கொடூரங்களை ஆசிரியப் பாவினாலும், வஞ்சிப்பாவினாலும் கூறும்படி அமைந்ததே செருக்களவஞ்சி ஆகும். .  

போரில் அறுபட்டு வீழ்ந்த மனிதர், குதிரைகள், யானைகள் முதலானவற்றின் உடலங்களிலிருந்து, தசையையும், இரத்தத்தையும், பேய், பிசாசுகளும், கழுகு, நாய், காகம் முதலானவையும் எமது எமது என்று தின்று ஆரவாரம் செய்யும். பூதங்கள் இசைபாடி ஆடிக் களிக்கும் என்று செருக்களவஞ்சியில் கூறப்படுவன பற்றிப் பிரபந்த தீபிகை என்னும் பாட்டியல் நூல் விளக்குகிறது.
# ஆற்றுப்படை

**ஆற்றுப்படை** நூலுக்குத் தொல்காப்பியம் இலக்கணம் கூறுகிறது. சங்ககால எட்டுத்தொகை நூல்களில் ஆற்றுப்படைப் பாடல்கள் உள்ளன. சங்கநூல் பத்துப்பாட்டில் ஐந்து பாட்டுகள் ஆற்றுப்படை நூல்கள்.  

பிற்காலத்தில் ஆற்றுப்படை நூலைத் தமிழில் சிற்றிலக்கியங்கள் என்றும், வடமொழியில் பிரபந்தங்கள் என்றும் வழங்கலாயினர். இதனைப் பாட்டியல் வகைகளுள் ஒன்றாக்கினர். ஆற்றுப்படுத்துதல் என்பது வழிப்படுத்துதல் என்னும் பொருள் உடையது. விறலியர், பாணர், கூத்தர், பொருநர் என்போர் தமது வறுமையைப் போக்க வள்ளல்களிடம் சென்று பொருள் பெறுவது அக்கால வழக்கம். அவ்வாறு பரிசு பெற்றுச் செல்லும் மேற்கூறிய நால்வகைப் பிரிவினருள் ஒருவன், பரிசு பெறச் செல்லும் இன்னொருவனை வழிப்படுத்தும் முறையில் அமைவதே ஆற்றுப்படை ஆகும். அகவற்பாக்களாக அமையும் இப் பாடல்கள் தலைவனின் புகழ், கொடை, கொற்றம் ஆகியவை பற்றி எடுத்துக் கூறுவதாக அமையும்..  

- ஆற்றுப்படைப் பாடல்கள்
  - பாணாற்றுப்படை
  - புலவராற்றுப்படை
  - விறலியாற்றுப்படை
- ஆற்றுப்படைப் பாட்டுகள்
1. திருமுருகாற்றுப்படை
1. பொருநராற்றுப்படை
1. சிறுபாணாற்றுப்படை
1. பெரும்பாணாற்றுப்படை
1. கூத்தராற்றுப்படை
- ஆற்றுப்படை இலக்கணம்
# பவுல் (எண்காலி)



**பவுல் என்ற எண்காலி** (*Paul the Octopus*) (பிறப்பு ஜனவரி 26 2008 - இறப்பு: அக்டோபர் 26 2010) இடச்சுலாந்து (ஜெர்மனியில்) உள்ள ஓபர்ஃகௌசனில் (Oberhausen) உள்ள கடல்வாழ் உயிரினங்கள் அருங்காட்சியகத்தில் இருந்தது. இது 2010ல் நடந்த உலகக் கோப்பை கால்பந்து போட்டியில் இடாய்ச்சுலாந்து அணி ஆடிய ஏழு ஆட்டங்களிலும் இறுதிப் போட்டியிலும் வெற்றி பெறுபவர்களை சரியாகக் கணித்ததால் உலகம் முழுவதும் பரவலாக அறியப்பெற்றது.
# மூச்சுப் பெருங்குழாய்த் திறப்பு

**''மூச்சுப் பெருங்குழாய்த் திறப்பு**' (tracheostomy) என்பது மூச்சுப் பெருங்குழாயின் முன்புறச் சுவரில் துளையிட்டு குழாய் ஒன்றைச் செருகுவதின் மூலம் நோயர் மூக்கு வழியாகுவோ வாய் வழியாகவோ மூச்சு விடாமல் செயற்கையாக உண்டாக்கப்பட்ட இத் துளையின் (stoma) மூலம் மூச்சு விடும் படி செய்வது ஆகும். இது உடனடி காரணங்களுக்காகவோ அல்லது திட்டமிட்ட அறுவை சிகிச்சைகளின் போதோ செய்யப்படலாம்.  

## காரணங்கள்

### அ. மூச்சுத் தடை நிலை
#### 1. தொற்று
திடீர் குரல்வளை-மூச்சுப் பெருங்குழாய்- காற்றுக்கிளைக் குழாய்த் தொற்று  
திடீர் குரல்வளை மூடித் தொற்று  
நா சீழ்க்கட்டி  

#### 2. அடிபடுதல்
குரல் வளை மற்றும் மூச்சுப் பெருங்குழாயில் ஏற்படும் வெளிக்காயம்  
அகநோக்கிகள் பயனபாட்டால் ஏற்பட்டால் உண்டான காயம்  
கீழ்த்தாடை முக எலும்பு முறிவு  

#### 3. புற்று
மூச்சுப் பாதையில் வளரும் தீங்கற்ற மற்றும் கொடிய புற்றுக்கட்டிகள்  

#### 4. மூச்சுப் பாதையில் வேற்றுப் பொருள் நுழைதல்

#### 5. மூச்சுப் பாதை கோழைப் படல வீக்கம்
நீராவி, எரிச்சலூட்டும் புகைகள், ஒவ்வாமை, கதிர் வீச்சு  

#### 6. பிறவிக் குறைபாடுகள்

### ஆ. சுரப்பு தேங்குதல்
#### 1. இரும இயலா நிலை
ஆழ்மயக்கம், மூச்சியக்கத் தசை செயலிழப்பு, மூச்சியக்கத் தசை இறுக்கச்சுருக்கம்  

#### 2. வலியுடன் கூடிய இருமல்
மார்புக் கூட்டு காயம், பல் விலா எலும்பு முறிவு, நுரையீரலழற்சி  

### இ. போதாத மூச்சு
நாட்பட்ட நுரையீரல் நோய்கள்  

## வகைகள்
### உடனடி
மூச்சுப் பாதை முழுதும் அடைபட்டு மூச்சுக்குழலுக்குள் குழாய் செருகுதல் (endotracheal intubation) இயலாத நிலையில் நோயரின் உயிரைக் காக்கும் பொருட்டு இவ்வறுவை உடனடியாக நிகழ்த்தப்படும்.  

### திட்டமிட்ட
முன்கூட்டியே நன்கு திட்டமிட்டு அறுவை அரங்கில் வைத்து மூச்சுக்குழலுக்குள் குழாய் செருகி அவசரமின்றிச் செய்யப்படும். இது நோய் நீக்கும் பொருட்டு ‌(therapeutic) நோய் தவிர்ககும் (prophylactic) பொருட்டோ செய்யப்படும  

### நிரந்தர
# வெண் குறுமீன்



**வெண் குறுமீன்** *(white dwarf)* அல்லது **வெண்குறளி** அல்லது **அழியும் குறளி** என்பது ஓர் அடர்ந்த விண்மீன் எச்சம் ஆகும். இதில் பெரிதும் மின்னன்-அழிநிலைப் பொருண்மம் நிரம்பியிருக்கும். இது சூரியனை நிகர்த்த பொருண்மை அடர்த்தியும் ந்ம் புவியை ஒத்த பருமனும் கொண்டிருக்கும். இதன் மங்கலான பொலிவு அல்லது ஒளிர்மை தேக்கப்பட்ட வெப்ப ஆற்றலின் கதிர்வீச்சு உமிழ்வால் விளைவதாகும். என்றி நோரிசு இரசலும் எட்வார்டு சார்லெசு பிக்கெரிங்கும் வில்லியமினா பிளெமிங்கும் 1910 இல் வெண்குறளிகளின் இயல்புக்கு மாறான மங்கலான பொலிவைக் கண்டுபிடித்தனர்;<sup>, p.&nbsp;1</sup> *வெண்குறளி* என்ற சொல் வில்லியம் உலூட்டன் அவர்களால் 1922 இல் உருவாக்கப்பட்டது.  

நொதுமி விண்மீனாகும் அளவுக்குப் பொருண்மை போதாத விண்மீன்கள் தம் படிமலர்ச்சி இறுதிக் கட்டத்தில் வெண்குறளிகளாக மாறுகின்றன எனக் கருதப்படுகிறது. இவற்றில் நம் சூரியனும் உள்ளடங்கும். மேலும் நம் பால்வழியில் அமைந்த 97% விண்மீன்கள் இத்தகையனவே. எனவே வெண்குறுமீன்களில் கரிமமும் உயிரகமும் நிலவும். ஆனால் செம்பெருமீனின் பொருண்மை 8 முதல் 10.5 மடங்கு சூரியப் பொருண்மையுடன் இருந்தால் கரிம்ம் பிணையவல்ல வெப்பநிலை உருவாகிக் கரிமம் நியானாக மாறும். இந்நிலையில் உயிரகம், நியான், மகனீசியம் அகடுள்ள வெண்குறுமீனாகும். மேலும் சில எல்லியம் அமைந்த வெண்குறுமீன்களும் இரும விண்மீன் அமைப்பில் நிகழும் பொருண்மையிழப்பால் உருவாகின்றன.  

வெண்குறுமீனின் பொருட்கள் மேலும் பிணைப்பு வினையை மேற்கொள்ள முடியாத்தால் பிணைப்பால் அதில் வெப்பம் உருவாகாது. எனவே விண்மீனுக்கு ஈர்ப்புக் குலைவை எதிர்கொள்ளுவதற்கான ஆற்றலைத் தரும் வாயில் ஏதும் இல்லை. இந்நிலையில் மின்னன் அழிவெதிர்ப்பு அழுத்தம் மட்டுமே அதைத் தாங்குகிறது. எனவே விண்மீன் உயரடர்த்தியுள்ளதாகிறது. சுழலாத வெண்குறுமீனுக்கு இந்த அழிவெதிர்ப்பு இயற்பியல் பெருமப் பொருண்மையை, அதாவதுசந்திரசேகர் வரம்பான 1.4 மடங்குச் சூரியப் பொருண்மையை, ஈட்டுகிறது. இந்நிலைக்குப் பிறகு இது மின்ன்ன் அழிவெதிர்ப்பு அழுத்தத்தால்தஙிப் பிடிக்க இயலாது. இந்த கட்டமெய்தும் கரிம-உயிரக வெண்குறுமீன் தன் துணை விண்மீனில் இருந்துபொருண்மை பரிமாற்றத்தால் பொருண்மை வரம்பை அடைந்து கரிம த் தகர்வெடிப்பு வினையால் வகை 1a விண்மீன் பெருவெடிப்புக்கு ஆட்படும். எந்தவொரு வெண் குறுமீனும் அகவையில் புடவியினும் கூடுதலாக அமைய வாய்ப்பில்லை என்பதால் இதுவரை கருங்குறுமீன்கள் நிலவ வாய்ப்பேயில்லை எனக் கருதப்படுகிறது. மிகப் பழைய வெண் குறுமீன்கள் இன்னமும் சில ஆயிரம் கெல்வின் வெப்பநிலையுடன் கதிர்வீசுகின்றன.  

## கண்டுபிடிப்பு

## சிறப்பியல்புகள்
- சூரியனையொத்த நிறையுடைதாக இருப்பினும், இதன் அளவு பூமியை ஒத்ததாக இருப்பதால் அடர்த்தி மிகவும் அதிகமாகவிருக்கும் (1 x 109&nbsp;kg/m3). பூமியின் அடர்த்தியை (5.4 x 103&nbsp;kg/m3) ஒப்பிடுகையில் வெண் குறுமீன் 200,000 மடங்கு அடர்வு மிகுந்து இருக்கும் ; அதாவது, சீனிப்படிக அளவுள்ள (வெண் குறுமீனின்) ஒரு சிறு துண்டு நீர்யானையின் எடையுடையதாய் இருக்கும்.
- 

## வெண் குறுமீனின் வகைகள்

## கலைச்சொற்கள்

- படிமலர்ச்சி முடிவுப்புள்ளி - evolutionary endpoint;
- உமிழ்வு ஒண்முகில் - emission nebula ;
- ஈர்ப்பெதிர்-நிலை மின்னன் அழுத்தம் - degenerate-electron pressure;
- சீனிப்படிகம் - sugar cube.
# திற்பரப்பு அருவி



**திற்பரப்பு நீர்வீழ்ச்சி** என்பது கன்னியாகுமரி மாவட்டத்தில் உள்ள குலசேகரம் பகுதியிலிருந்து 5 கி.மீ தொலைவில் திற்பரப்பு என்ற ஊரில் உள்ளது. இது **குமரிக் குற்றாலம்** என்றும் அழைக்கப்படுகிறது. கோதை ஆறு விழுகின்ற இவ்விடத்தில் ஒரு சிவன் கோவில் உள்ளது. இக்கோவிலில் பாண்டியர்கள் குறித்த ஒன்பதாம் நூற்றாண்டுக் கல்வெட்டு உள்ளது. தக்கனின் வேள்வியை கலைத்தபிறகு வீரபத்ர மூர்த்தியாக சிவன் இங்கு அமைந்திருப்பதாக இந்து சமய நம்பிக்கை உள்ளது. கீழ்பகுதி வட்டமாகவும் மேல்புறம் கூம்பு வடிவிலும் இக்கோவில் அமைந்துள்ளது. கன்னியாகுமரி மாவட்டத்தின் முதன்மையான சுற்றுலாத்தலங்களில் ஒன்றாகத் திகழ்கிறது.  

## திற்பரப்பு அணை

திற்பரப்பு அணை கோதையாறு திட்டத்தின் கீழ் 1951-இல் திற்பரப்பில் கட்டப்பட்ட அணைக்கட்டு ஆகும். இவ்வணையால் 358.9 கெக்டேர் நிலப்பரப்பு பாசனம் அடைகிறது.
# வினதா

**வினதா**, இந்து தொன்மவியலின்படி தட்சனின் பதின்மூன்று மகள்களுள் ஒருவராவர், இவர் காசிபர் மகரிசியை மணந்தார். இவர்களுக்கு அருணன், கருடன் என இரு மகன்கள் உண்டு. இதில் அருணன் சூரியனின் தேரோட்டியாவார். நாகர்களின் தாயான கத்ரு இவளின் சக்களத்தியாவர்.  

## வினதை அடிமை ஆதல்
ஒரு முறை வானத்தில் சென்று கொண்டிருந்த இந்திரனின் உச்சைச்சிரவமென்னும் குதிரையின் நிறம் குறித்து, கத்ரு கேட்டதற்கு, அதன் நிறம் வெண்மை என வினதை கூற, கத்ரு அதன் நிறம் கருமை எனக் கூறியதால், குதிரையின் சரியான நிறம் குறித்த போட்டியில் தோற்றவர், வென்றவர்க்கு அடிமை என ஒப்பந்தமாயிற்று.  

கத்ரு போட்டியில் வெல்ல வேண்டி தன் மக்களான ஆயிரக்கணக்கான கருநாகங்களை அழைத்து, உச்சைச்சிரவம் எனும் இந்திரனின் தேவலோக குதிரையின் உடலைச் சுற்றிக் கொள்ளுங்கள் என ஆணையிட, அவ்வாறே கருநாகங்கள் உச்சைச்சிரவம் என்ற வெண் குதிரைச் சுற்றிக் கொள்ள, குதிரை பார்ப்பதற்கு கருநிறமாக மாறியது. கத்ரு உடனே வினதையை அழைத்துக் கொண்டு கருமையாக இருந்த உச்சைச்சிரவம் எனும் குதிரையைக் காட்டினாள். வினதையும் குதிரையின் நிறம் கருமை என ஏற்றுக் கொண்டு, வினதை தன் குழந்தைகளான கருடன் மற்றும் அருணன் உடன் நாகர்களின் தாயான கத்ருவுக்கு அடிமையானாள்.  

### அடிமைத் தனத்திலிருந்து விடுதலை
கருடன் கத்ருவிடம் தனது தாயையும் தங்களையும் விடுதலை வேண்டினான். அதற்கு கத்ரு, தேவ லோகத்திலிருந்து எங்களுக்கு அமிர்தம் கொண்டு வந்து தர வேண்டும் என்றதற்கு, கருடனும் தேவலோகத்திலிருந்து அமிர்த கலசத்தை கொண்டு வந்து நாகர்கள் முன்பு தர்ப்பைப்புல் மீது வைத்தார். உடன் வினதா, கருடன் மற்றும் அருணன் நாகர்களின் தாய் கத்ருவிடமிருந்து விடுதலையானர்கள். நாகர்கள் கடலில் குளித்துவிட்டு கலசத்திலிருந்த அமிர்தத்தை உண்ண வருகையில், இந்திரன் அமிர்த கலசத்தை தூக்கிக் கொண்டு சென்று விட்டார். ஏமாந்த நாகர்கள் அமிர்த கலசம் வைத்திருந்த தர்பைப்புல்லை தங்கள் நாக்கினால் நக்கியதால், பாம்பினங்களுக்கு நாக்குகள் பிளவுண்டன.  

## வெளியிணைப்புகள்
- மஹாபாரதத்தில் வினதா
# வேனில் விழா


**வேனில் விழா** என்பது சேரனின் வஞ்சி நகரை அடுத்த காஞ்சியம் பெருந்துறையில் நடந்த விழாவாகும்.  

கடல் பிறக்கு ஓட்டிய செங்குட்டுவன் தன் பேரியாறு (=பெரியாறு) பாயும் பொழிலில் வேனில் விழா கொண்டாடினான். தன் அரசுச் சுற்றத்தோடு உண்டு நுகர்ந்து மகிழ்வுடன் கொண்டாடினான். அப்போது அவன் ஆயத்தார் (உறவுத்தோழர்) ஆற்றுநீரில் ஆடி மகிழ்ந்தனர். (பதிற்றுப்பத்து 48)  

சோழனின் புகார் நகரில் நடந்த வேனில் விழா பற்றிச் சிலப்பதிகாரத்தில் தரப்பட்டுள்ளது.  

பாண்டியனின் மதுரை நகரில் நடந்த வேனில்விழா பற்றிப் பரிபாடல் வைகை பற்றிய பாடல்களில் காணலாம்.
# காஞ்சியம் பெருந்துறை


சேரநாட்டில் பாய்ந்த பெரிய ஆறு பேரியாறு. அது கடலோடு கலக்குமிடத்தில் சேரநாட்டின் தலைநகர் வஞ்சி இருந்தது. வஞ்சி மரங்கள் மிகுதியாக இருந்த ஊர் வஞ்சி. இந்த வஞ்சிமாநகரின் எதிர்க் கரையில் காஞ்சியம் பெருந்துறை இருந்தது. இதில் காஞ்சி மரங்கள் மிகுதியாக இருந்தன. இந்தக் காஞ்சியம் பெருந்துறையில்தான் செங்குட்டுவன் வேனில்விழாக் கொண்டாடினான்.  

(பதிற்றுப்பத்து 48)  

## மருத மரம்
மருத மரம் மிகுதியாக இருந்த ஊர் மருதத்துறை. மருதத்துறை என்பது மருவி மருதை என்று ஆகிப் பின்னர் மதுரை ஆயிற்று. (மரிபாடல்)  

## தில்லை மரம்
தில்லை மரம் மிகுதியாக இருந்த ஊர் தில்லை. (=சிதம்பரம்)  

## காஞ்சி மரம்
காஞ்சி மரம் மிகுதியாக இருந்த ஊர் காஞ்சிபுரம்.  

## நெய்தல் கொடி
நெய்தல் கொடி மிகுதியாகப் படர்ந்திருந்த ஊர் நெய்தல் அம் கானல் (நெய்தலங்கானல் இளஞ்சேட் சென்னி)
# வார்ப்புரு:Search link/doc



This is the template.  

It creates a link to the Wikipedia search.  

### Usage

This template takes one or more parameters. The first unnamed parameter is the word or phrase to search for. The second unnamed parameter is the caption for the link.  

Here are some examples. Code to the and actual rendering to the :  

:<code></code> =  

:<code></code> =  

When doing a basic search like that Wikipedia only searches the that the user has set in "My preferences - Search - Namespaces". If you want to specify what namespaces the search will use, then this template has several ways to do that.  

To search all namespaces:  

:<code></code> =  
:<code></code> =  

To specify some namespaces, for instance main (article) space and its talk space (ns0 and ns1):  

:<code></code> =  
:<code></code> =  

Note the empty link text parameter in the first example above. That is because the parameters are unnamed. If "ns0" were fed as the second parameter then it would become the link text, not the first namespace to search.  

If you want to search several namespaces it can be a bit tricky to get the namespace numbers . A convenient way is to go to Special:Search and select the namespaces you want there, fill in a search string, and then run the search. Then you can simply copy the namespace list from the URL you get, and feed that list to this template. Say you select the "Wikipedia:" and "Help:" spaces, then you get the namespace list "<code>ns4=1&ns12=1</code>". Then feed it to this template like this:  

:<code></code> =  
:<code></code> =  

Don't forget to use the "<code>ns =&nbsp;</code>" part.  

### Warnings
The template is only for , , help pages, , etc., and should not be used in regular articles. If <code></code> is included in an article, it will issue the following warning:  

=
# விக்கிப்பீடியா:எழுத்துப் பிழைகள் கொண்ட சொற்களின் பட்டியல்

தமிழ் விக்கிப்பீடியாவில் காணப்படும் பொதுவான எழுத்துப்பிழைகள், ஒற்றுப் பிழைகள், சந்திப்பிழைகள், இலக்கணப்பிழைகள் போன்றவற்றை இந்தக் கட்டுரையின் கீழ் தொகுக்கலாம். தவறான சொல்லையும் அதைத் தொடர்ந்து *சரியான சொல்லை அடைப்புக்குறிக்குள்* இடவும்.  

## பட்டியல்
/அ | /ஆ | /இ | /ஈ | /உ | /ஊ | /எ | /ஏ | /ஐ | /ஒ | /ஓ | /ஒள | /ஃ  

/க | /ங | /ச | /ஞ | /ட | /ண | /த | /ந | /ப | /ம | /ய | /ர | /ல | வ | /ழ | ள | ற | /ன  

/வடமொழி சொற்கள்  

/விக்கிப்பீடியா தொடர்புடையவை  

/மாதங்கள்  

*வடிவம்*  

தவறான வார்த்தை (தேடல் தொடுப்பு) - சரியான வார்த்தை அடைப்புக்குறிக்குள்.
# நிகழ்காவிய அரங்கு

இருபதாம் நூற்றாண்டின் நடுப்பகுதியில் தோன்றிய அரங்கியல் இயக்கம் இதுவாகும்.1920 களில் பெர்தோல்ட் பிரெக்ட் இதனை அறிமுகம் செய்தார்.ஆயினும் நிகழ்காவிய அரங்குக்குரிய உள்ளடக்கம் அரிஸ்ரோட்டிலிடமிருந்து பெறப்பட்டதாகக் கொள்ளப்படுகிறது.  

நாடகம் உருவாக்கும் நுண்ணுணர்ச்சி மாயைகளை உடைத் தெறிந்து சுவைஞர்களிடத்து காரணங் காணும் திறன்களை வளர்த் தெடுக்கும் உபாயமாக இவ்வரங்கு கூறப்படுகிறது.அரங்கில் நிகழும் திரிபுக்காட்சிகளும் கண்மாயைத் தோற்றங்களும் உடைத்தெறியப்படுகின்றன.கண்முன்னே தோன்றுவது மேடை என்ற உணர்வு அவ்வப்போது ஊட்டப்படுகிறது. உணர்ச்சி பிரவாகத்ததையூட்டும் காட்சிகளினிடையே நாளாந்தம் கானும் மெய்மைசார் காட்சிகள் புகுத்தப்படுகின்றன." நாடகத்தின் செயல் ஓட்டத்தைத் தடுக்கும் வகையில் உணர்ச்சி சார்பற்ற ஆவணப்படங்களைக் காட்டுதல், சுலோகங்களைக் காட்டுதல், பாடல்களை உட்புகுத்துதல் என்பன நிகழ்காவிய அரங்குகளில் இணைக்கப்படுகின்றன.  
## வெளியிணைப்பு
- நிகழ்காவிய அரங்கு – University of Southern Queensland
# வார்ப்புரு:நடப்பு நிகழ்வுகள்/நடப்பு மாதச் செய்திகள் ஆகஸ்ட் 2010

- ஆகத்து 3:
  - மலேசியா, விசா விண்ணப்பத்தை எளிமையாக்கியுள்ளது
- ஆகத்து 2:
  - இசுரேலை நோக்கி சினாய் தீபகற்பத்தில் இருந்து ஏவப்பட்ட ஐந்து கத்தியூசா ஏவுகளைகளில் இரண்டு ஜோர்தானில் வீழ்ந்ததில் 4 பேர் காயமடைந்தனர். (யெருசலேம் போஸ்ட்)
  - கூபாவின் பொருளாதாரத்தில் அரசுக் கட்டுப்பாடு தளர்த்தப்படும் என அரசுத்தலைவர் ராவுல் காஸ்ட்ரோ அறிவித்தார். (பிபிசி)
  - உகாண்டாவில் ஆல்பர்ட் ஏரியில் படகு ஒன்று கவிழ்ந்ததில் 33 பேர் உயிரிழந்தனர். (யூபிஐ)
  - யுனெஸ்கோவின் உலக பாரம்பரியக் களங்களில் இலங்கையின் மலையகம் இணைப்பு.
  - தென்னாப்பிரிக்காவில் முதியோர் இல்லம் ஒன்று தீப்பற்றியதில் 18 பேர் இறப்பு
  - சைபீரிய விமான விபத்தில் 12 பேர் உயிரிழப்பு
- ஆகத்து 1:
  - நெதர்லாந்து தனது படையினரை ஆப்கானித்தானில் இருந்து விலக்கிக் கொண்டது. (ஆர்எஃப்ஐ)
  - ஆப்கானித்தானின் தெற்குப் பகுதியில் இடம்பெற்ற மோதல்களில் இரண்டு நேட்டோ படையினர் கொல்லப்பட்டனர். (ஏஎஃப்பி)
  - பாகிஸ்தானின் வடமேற்குப் பகுதியில் வெள்ளத்தினால் 900 பேர் உயிரிழப்பு.
  - இலங்கையில் கதிரியக்கத்தால் பாதிப்படைந்த மருத்துவருக்கு 5 மில். ரூபாய் நட்டஈடு
# புனித வளனார் ஆலயம், களிமார்



சுமார் 200 ஆண்டுகளுக்கு முன்பு களிமார் பகுதியில் வாழ்ந்த கத்தோலிக்க கிறிஸ்தவர்கள், தங்கள் வழிபாட்டுக்கு என குருசடி ஒன்றை, செல்வமணியின் உதவியுடன் அமைத்து வழிபாடு நடத்தி வந்துள்ளனர். அந்த குருசடியில் பல அதிசயங்கள் நிகழ்ந்ததாக கூறப்படுகிறது.  

முதலில் இந்த பகுதி ஆலஞ்சி பங்குடனும் பின் குறும்பனை பங்குடனும் கடைசியில் குளச்சல் பங்குடனும் இணைக்கப் பட்டு இருந்தது. இடைப்பட்ட காலத்தில் குருசடி ஆலயமாக மாறியது.  

1952 இல் அருட் பணி செய்த அம்புரோஸ் அவர்கள், பங்கு பணியாளராக இருந்த போது, திரு தாவிது மேஸ்த்ரி அவர்களால் கிறிஸ்து அரசர் சுருபம் உருவாக்கப்பட்டு, ஆயர் ஆஞ்சி சுவாமி அவர்களால் நிறுவப்பட்டது. 1954 இல் அருட் பணி லோபஸ் அவர்கள் பங்கு பணியாளராக இருந்த போது, முதல் வெள்ளி சனி உட்பட வாரத்தில் முன்று திருபலிகள் ஆரம்பிக்க பட்டது மறை கல்வி மற்றும் கிறிஸ்தவ வாழ்வு சமுகமும் ஆரம்பிக்கப் பட்டது. அந்த நேரம் கோவில் முடுதம் திரு மரிய அருளப்பன் அவர்கள் பொருளர் பசிலி மேஸ்த்ரி அவர்கள் 1968 இல் அருட் பணி ஜோசபத் மரியா அவர்கள் பங்கு பணியாளராக இருந்த போது மறை மாவட்ட முதன்மை பணியாளர் வில்லவராயன் அவர்களால் புதிய ஆலயத்திற்கு அடிக்கல் நாட்டப்பட்டது 1970 இல் அரு்ட் பணியாளர் கில்லாரி அவர்கள் காலத்தில் பங்கு மக்கள் உதவியுடன் ஆலய கட்டுமான பணிகள் தொடர்ந்தது 1974 இல் அருட் பணியாளர் ஜேசுதாஸ் அவர்களால் தினசரி திருபலி ஆரம்பிக்கப்பட்டது 1982 இல் பங்கு பணியாளராக அருட்பணி தோபியாஸ் அடிகளார் இருந்த போது 20 /10 / 1982 அன்று மேதகு ஆயர் ஆரோக்கிய சாமீ அவர்களால் புதிய ஆலயம் அர்ச்சிக்கப்பட்டது  

1984 இல் பணியாளர் ஜேம்ஸ் அவர்கள் பணிக்காலத்தில் பங்கு அருள் பணி பேரவை ஆரம்பிக்கபட்டது ஆலயத்தில் மின் இணைப்பு பணிகள் முழுமையாக செய்யபட்டது 1985 இல் பணியாளர் செர்வாசியஸ் மற்றும் மறைந்த அருட் சகோதரி கேன்டிடா அவர்களின் முயற்சியால் பங்கில் புனித வார திருவழிபாடுகள் ஆரம்பிக்கப்பட்டது அருட் சகோதரி கேன்டிடா பங்கில் பக்தி முயற்சிகள் வளர அதிகம் உதவியவர்கள் பங்கு மக்கள் அனைவர்க்கும் குடும்பத்தில் ஒருவர் போன்ற்வர் 1990 முதல் 1997 வரை அருட்பணியாளர் செல்வராஜ் அருட்பணியாளர் கஸ்பர் அருட் பணியாளர் டையனீசியஸ் ஆகியோர் பங்கு பணியாளராக இருந்துள்ளனர் அருட் பணி டையனீசியஸ் அடிகள் களிமார் தனி பங்காக உருவாக உதவியவர் 14/05/1997 அன்று மேதகு ஆயர் லீயோன் தர்மராஜ் அவர்கள் தலைமை இல் களிமார் தனி பங்காக உருவானது முதல் பங்கு பணியாளர் அருட்பணி அருள் தேவதாசன் அடிகளார் இரும்பலி புனித அந்தோணியார் ஆலயம் மற்றும் நேசவாளர் வீதி புனித செபஸ்தியர் ஆலயமும் இதன் கிளை பங்குகள் தந்தை அருள் தேவதாசன் அவர்கள் முயற்சியால் ஆலயத்திற்கு முன்புள்ள நிலம் வாங்க பட்டு கடைகள் கட்ட பட்டது ஜெனரேட்டர் வாங்கப்பட்டது பழைய கோயில் இடிக்கப்பட்டு 2 பணியாளர் கள் தங்கும் வகை இல் பங்கு பணியாளர் இல்லம் கட்டப்பட்டது அன்பியங்கள் உருவாக்கப்பட்டது பங்கு வளர மிக முக்கிய காரணம் தந்தை அருள் தேவ தாசன் அவர்கள்  

04/06/2002 இல் பங்கு தந்தையாக முன்னாள் குருகுல முதல்வர் சூசை மரியான் அடிகளார் பங்கு பணியாளர் ஆகவும் சில நாட்களுக்கு பிறகு இரட்சகர் சபையை சார்ந்த பணியாளர் சாந்தியாகு இணை பங்கு பணியாளர் ஆகவும் நியமிக்கப் பட்டனர். 2007 மே முதல் அருட்பணி செல்லையன் அவர்கள் பங்கு பணியாளராக பணி புரிகிறார்.  

இப்பங்கானது கோட்டாறு மறைமாவட்டத்தில் குளச்சல் வட்டாரத்தில் மங்கல குன்று மண்டலத்தில் உள்ளது.  

ஆலய பாதுகாவலர் திருவிழா ஆண்டு தோறும் மே மாதம் முதல் தேதியை உள்ளடக்கியவாறு கொண்டாடப்படும்
# அறுகை

**அறுகை** என்பவன் ஓர் அரசன். அவன் 5-ஆம் பதிற்றுப்பத்துப் பாட்டுடைத் தலைவன் கடல் பிறக்கு ஓட்டிய செங்குட்டுவனுக்குக் 'கேளிர்' என்று குறிப்பிடப்படுகிறான். கேண்மை எனபது நட்பைக் குறிக்கும் நண்பரைக் 'கிளைஞர்' என்று வள்ளுவர் குறிப்பிடுகின்றார். இந்தச் சொல்லாட்சிகள் 'கேளிர்' என்னும் சொல்லை நண்பர் என்று கொள்ள இடம் தருகின்றன. அந்த அறுகை பிறரது கோட்டையைக் கைப்பற்றும் உழிஞைப்போரில் ஈடுபட்டு மோகூர் மன்னனை வென்றான். மோகூர் மன்னனின் பெயர் 'பழையன்' அறுகை வெற்றி பெற்றாலும், எப்படியோ பிடிபட்டுப் பழையனால் ஒளித்து வைக்கப்பட்டான். நண்பன் ஒளித்து வைக்கப்பட்டது கண்டு பொறாத செங்குட்டுவன் மோகூரைத் தாக்கி, மோகூர் மன்னனின் காவல்மரம் வேம்பை வெட்டித் தன் நாட்டுக்குக் கொண்டுவந்து முரசு செய்துகொண்டான். வெட்டிய வேப்பந் துண்டத்தை வரிசையாக யானைகளைக் கட்டி யானைஒழுகையால் இழுத்துவந்தான். போரில் இறந்த வீரர்களின் மனைவியர் தாம் களைந்தெறிந்த தலை முடிகளைக் கொண்டு கயிறு திரித்து அக் கயிற்றால் மரத்தைக் கட்டி இழுத்துவந்தான்.  
## அடிக்குறிப்பு
# திரு. வி. க. நகர் சட்டமன்றத் தொகுதி


**திரு. வி. க. நகர் சட்டமன்றத் தொகுதி** (*Thiru. Vi. Ka. Nagar Assembly constituency*) என்பது தமிழ்நாட்டின் 234 சட்டமன்றத் தொகுதிகளில் ஒன்றாகும். இதன் தொகுதி எண் 15.  

திரு. வி. க. நகர் சென்னை மாவட்டத்தின் ஒரு சட்டமன்றத் தொகுதியாகும். எழும்பூர், பெரம்பூர் ஆகிய தொகுதிகளில் இருந்த சில வார்டுகளும், நீக்கப்பட்ட புரசைவாக்கம் தொகுதியில் இருந்த சில வார்டுகளையும் உள்ளடக்கி, புதிதாக இத்தொகுதி தொகுதி உருவாக்கப்பட்டது.  

## தொகுதியில் அடங்கியுள்ள பகுதிகள்
சென்னை மாநகராட்சியின் வார்டு 37 முதல் 41 வரை, 59, 60 மற்றும் 97 முதல் 99 வரையுள்ள ப‌குதிகளை உள்ளடக்கியது..  

## வெற்றி பெற்றவர்கள்
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 2011 | வி. நீலகண்டன் | அதிமுக | 72,887 | 58.87 | சி. நடேசன் | காங்கிரசு | 43,546 | 35.17 |  |
| 2016 | பி. சிவகுமார் (எ) தாயகம் கவி | திமுக | 61,744 | 46.16 | வி. நீலகண்டன் | அதிமுக | 58,422 | 43.68 |  |
| 2021 | பி. சிவகுமார் (எ) தாயகம் கவி | திமுக | 81,727 | 61.13 | பி.எல்.கல்யாணி | தமாகா | 26,714 | 19.98 | } |

## தேர்தல் முடிவுகள்

### 2021

### 2016

### 2011
# மோகூர்

**மோகூர்** சங்ககாலத்து ஊர். இது இக்காலத்தில் திருமோகூர் என்னும் பெயரினைப் பெற்றுள்ளது. சங்ககாலக் கடல்பிறக்கோட்டிய செங்குட்டுவன் காலத்தில் இந்த மோகூரின் அரசன் பழையன். செங்குட்டுவனின் நண்பன் அறுகையைச் சிறை பிடித்தவன். பழையனின் தம்பி இளம் பழையன் மாறன்.  
- மோகூரில் வேந்தரும் வேளிரும் கூடிப் போரிட்டனர். செங்குட்டுவன் அவர்களை வென்றதோடு அவ்வூர் காவல்மரம் வேம்பையும் வெட்டி வீழ்த்தினான்.
- தோற்று மாண்ட மோகூர்ப் படையினரின் மகளிர் களைந்த கூந்தலைக் கயிறாக்கி, வெட்டிய வேப்பந்துண்டத்தைத் தன் நாட்டுக்குக் கொண்டுவந்து செங்குட்டுவன் தனக்கு முரசு செய்துகொண்டான்.
- மோகூர் அரசன் பழையன்.
- மோகூர் அரசன் பழையன் அவைக்களத்தில் நான்கு மொழிகள் பேசவல்ல நான்மொழிக் கோசர் இருந்தனர். அதுபோலத் தலையாலங்கானத்துச் செருவென்ற நெடுஞ்செழியன் அவைக்களத்திலும் நாற்பெருங் குழு இருந்தது.

- தேரில் வந்து, மோகூர் பொதுமன்றத்தில் இருந்த பழமையான ஆலமரத்தடியில் இருந்துகொண்டு முரசு அறைந்து போரிட்ட கோசருக்கு மோகூர் அரசன் பணியாததால் கோசருக்குத் துணையாக மோரியர் படை வந்தது.

## அடிக்குறிப்பு
# கொளத்தூர் சட்டமன்றத் தொகுதி



**கொளத்தூர் சட்டமன்றத் தொகுதி** (Kolathur Assembly constituency) என்பது தமிழ்நாட்டின் 234 சட்டமன்றத் தொகுதிகளில் ஒன்றாகும். இதன் தொகுதி எண் 13.  

தொகுதி மறுசீரமைப்பில் கொளத்தூர் தொகுதி புதிதாக உருவாக்கப்பட்டது. வில்லிவாக்க‌ம் தொகுதியில் இருந்த‌ சில‌ ப‌குதிக‌ளும், நீக்க‌ப்ப‌ட்ட‌ புர‌சைவாக்க‌ம் தொகுதியில் இருந்த‌ சில‌ ப‌குதிக‌ளையும் உள்ள‌ட‌க்கி கொளத்தூர் தொகுதி உருவான‌து.  

## தொகுதியில் அடங்கும் பகுதிக‌ள்
சென்னை மாநகராட்சியின் சரகம் 50 முதல் 54 வரை மற்றும் 62 வரை உள்ள பகுதிகளை உள்ளடக்கியது..  

## வெற்றி பெற்றவர்கள்
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 2011 | மு. க. ஸ்டாலின் | திமுக | 68784 | 48.44 | சைதை துரைசாமி | அதிமுக | 65965 | 46.46 |  |
| 2016 | மு. க. ஸ்டாலின் | திமுக | 91303 | 55.42 | ஜே. சி. டி. பிரபாகர் | அதிமுக | 53573 | 32.52 |  |
| 2021 | மு. க. ஸ்டாலின் | திமுக | 105,522 | 60.86 | ஆதிராஜாராம் | அதிமுக | 35,138 | 20.27 | } |

## தேர்தல் முடிவுகள்
### 2021

### 2016

### 2011
# விருகம்பாக்கம் சட்டமன்றத் தொகுதி



**விருகம்பாக்கம் சட்டமன்றத் தொகுதி** (*Virugampakkam Assembly constituency*), தமிழ்நாட்டிலுள்ள 234 சட்டமன்றத் தொகுதிகளில் ஒன்று. இதன் தொகுதி எண் 22.  

விருகம்பாக்கம் சென்னை மாவட்டத்தின் ஒரு சட்டமன்றத் தொகுதியாகும்.  

முன்பு வில்லிவாக்கம் தொகுதியில் இருந்த 65 மற்றும் 128 ஆகிய வார்டு எண்கள் கொண்ட பகுதிகள், ஆலந்தூர் தொகுதியில் தொகுதியில் இருந்த 129, 130, 131 ஆகிய வார்டு எண்கள் கொண்ட பகுதிகள் ஒன்றிணைக்கப்பட்டு விருகம்பாக்கம் தொகுதி உருவானது.  

## தொகுதியில் அடங்கியுள்ள பகுதிக‌ள்
சென்னை மாநகராட்சியின் வார்டு 65 மற்றும் 128 முதல் 131 வரையுள்ள ப‌குதிகளை உள்ளடக்கியது.  

## வெற்றி பெற்றவர்கள்
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 2011 | பி. பார்த்தசாரதி | தேமுதிக | 71,524 | 49.65 | தனசேகரன் | திமுக | 57,430 | 39.86 |  |
| 2016 | விருகை வி. நா. இரவி | அதிமுக | 65,979 | 39.40 | கே. தனசேகரன் | திமுக | 63,646 | 38.01 |  |
| 2021 | ஏ. எம். வி. பிரபாகர் ராஜா | திமுக | 74,351 | 43.97 | வி. என். விருகை ரவி | அதிமுக | 55,984 | 33.11 | } |

## தேர்தல் முடிவுகள்

### 2021

### 2016

### 2011
# ஆம்பூர் சட்டமன்றத் தொகுதி


**ஆம்பூர் சட்டமன்றத் தொகுதி** (Ambur Assembly constituency) என்பது தமிழ்நாட்டின், திருப்பத்தூர் மாவட்டத்தின் ஒரு சட்டமன்றத் தொகுதியாகும். 2021-இல் இத்தொகுதியில் 2.37 இலட்சம் வாக்காளர்கள் உள்ளனர். இத்தொகுதியில் இசுலாமியர், பறையர், முதலியார், வன்னியர், யாதவர், நாயுடு, ரெட்டியார், நாடார் சமூகத்தினர் அதிகம் உள்ளனர்.  

## தொகுதியில் அடங்கியுள்ள பகுதிகள்
- திருப்பத்தூர் வட்டம் (பகுதி): அக்ரஹாரம், தோளப்பள்ளி, குருவராஜபாளையம், அகரம், அர்ஜாதி, பலபாடி, நெடும்பாளையம், அரிமலை, ராமநயனிகுப்பம், குப்பம்பட்டு, வேப்பங்குப்பம், குப்பம்பாளையம், பாக்கம்பாளையம், பாக்கம், சின்னபள்ளிகுப்பம், மேல்பள்ளிபட்டு, ஆசனாம்பட்டு, தென்புதுப்பட்டு மற்றும் கல்லாபாறை கிராமங்கள்.
- வாணியம்பாடி வட்டம் (பகுதி) வடபுதுப்பட்டு, கீழ்முருங்கை, வெங்கிளி, குளித்திகை, தோடாளம், மாதனூர், கூத்தம்பாக்கம், அகரம்சேரி, கொல்லமங்கலம், பள்ளிக்குப்பம், பாலூர், திருமலைக்குப்பம், மிட்டாளம், வெங்கடசமுத்திரம், காரபட்டு, கதவாளம், பரசானபள்ளி, கரும்பூர், நாயக்கனேரி, பெரியாங்குப்பம், சோலூர், கம்மகிருஷ்ணப்பள்ளி, குமாரமங்கலம், மலையாம்பட்டு, தென்னம்பட்டு, மணியாரகுப்பம், வீராங்குப்பம், ஆலாங்குப்பம், கன்னடிகுப்பம், கம்மியம்பட்டு, நாச்சாரகுப்பம், விண்ணமங்கலம், மின்னூர், வடகரை, மேல்சாணான்குப்பம், சின்னபள்ளிகுப்பம், ஈச்சம்பட்டு, இளையநகரம், வெளளத்திகாமணிபெண்டா, சிந்தகம்பெண்டா, மதனஞ்சேரி, கொள்ளகுப்பம், வடச்சேரி, பாபனபள்ளி, செங்கிலிகுப்பம், வெள்ளக்கல் மற்றும் கிரிசமுத்திரம் கிராமங்கள், ஆம்பூர் (நகராட்சி).

## வெற்றி பெற்றவர்கள்
### சென்னை மாநிலம்
| இரண்டாவது | 1957 | வி. கே. கிருஷ்ணமூர்த்தி | இந்திய தேசிய காங்கிரசு |
| --- | --- | --- | --- |
| எஸ். ஆர். முனுசாமி | சுயேச்சை |  |  |
| மூன்றாவது | 1962 | பி. இராசகோபால் | இந்திய தேசிய காங்கிரசு |
| நான்காவது | 1967 | எம். பன்னீர்செல்வம் | திராவிட முன்னேற்ற கழகம் |

### தமிழ்நாடு
| ஐந்தாவது | 1971 | எம். பன்னீர்செல்வம் | திராவிட முன்னேற்ற கழகம் |
| --- | --- | --- | --- |
| பதினாலாவது | 2011 | ஏ. அஸ்லம் பாஷா | மனிதநேய மக்கள் கட்சி |
| பதினைந்தாவது | 2016 | இரா. பாலசுப்ரமணி - சட்டமன்ற சபாநாயகரால் தகுதி நீக்கம் 2017 | அனைத்திந்திய அண்ணா திராவிட முன்னேற்றக் கழகம் |
| இடைத்தேர்தல் | 2019 | ஏ. சி. வில்வநாதன் | திராவிட முன்னேற்ற கழகம் |
| பதினாறாவது | 2021 | ஏ. சி. வில்வநாதன் | திராவிட முன்னேற்ற கழகம் |

## தேர்தல் முடிவுகள்
### 2021

### 2019 இடைத்தேர்தல்

### 2016

### 2011

### 1971

### 1967

### 1962

### 1957
# பழையன் (பாண்டிய சிற்றரசன்)

**பழையன்** என்பவன் மோகூர் மன்னன் என்றும், வேம்பு இவனது காவல்மரம் என்றும் கூறப்படுவதால் இவன் பாண்டியர் குடிச் சிற்றரசன் எனலாம். செங்குட்டுவன் இவனது காவல்மரத்தை வெட்டி இவனை ஒடுக்கினான்.  
நுண் கொடி உழிஞை வெல் போர் அறுகை 10  
சேணன்ஆயினும், 'கேள்' என மொழிந்து,  
புலம் பெயர்ந்து ஒளித்த களையாப் பூசற்கு,  
அரண்கள் தாவுறீஇ, அணங்கு நிகழ்ந்தன்ன  
மோகூர் மன்னன் முரசம் கொண்டு,  
நெடுமொழி பணித்து, அவன் வேம்பு முதல் தடிந்து, 15  
முரசு செய முரச்சி, களிறு பல பூட்டி,  
ஒழுகை உய்த்தோய்! (பதிற்றுப்பத்து 44)  

இரு பெரு வேந்தரும் விச்சியும் வீழ,  
அரு மிளைக் கல்லகத்து ஐந்து எயில் எறிந்து,  
பொத்தி ஆண்ட பெருஞ் சோழனையும்,  
வித்தை ஆண்ட இளம் பழையன் மாறனையும்,  
வைத்த வஞ்சினம் வாய்ப்ப வென் (பதிற்றுப்பத்து, பதிகம் 5)  
. இவனது தம்பி இளம் பழையன் மாறன். இவர்களின் தலைநகர் மோகூர்.  
- பழையன், சோழநாட்டுச் சிற்றரசன் வேறு.
- கிள்ளிவளவனை வென்ற பழையன் மாறன் பாண்டிய மன்னன். இவன் வேறு.
## அடிக்குறிப்பு
# கீழ்வைத்தியனான்குப்பம் சட்டமன்றத் தொகுதி



**கீழ்வைத்தியனான்குப்பம் **, வேலூர் மாவட்டத்தின் புதிதாக உருவாக்கப்பட்ட ஒரு சட்டமன்றத் தொகுதியாகும். இதன் தொகுதி எண் 45. இது 2011 முதல் பட்டியல் சாதியினருக்கு ஒதுக்கப்பட்ட தனி தொகுதியாகும். கீழ்வைத்தியனான்குப்பம் வேலூர் மக்களவைத் தொகுதிக்கு உட்பட்டதாகும்.  

இது, தமிழ்நாடு மாநிலத்தின் 234 சட்டமன்றத் தொகுதிகளில் ஒன்று.  

## தொகுதியில் அடங்கியுள்ள பகுதிக‌ள்
- குடியாத்தம் வட்டம் (பகுதி) தணகொண்டப்பள்ளி, விலுதோனபாளையம், தட்சிணபதபாளையம், ரெங்கசமுத்திரம், பரதராமி, புட்டவாரிபள்ளி, செங்குன்றம், கோடிகுப்பம், தட்டப்பாறை, சின்னாளபள்ளி, முக்குன்றம், பாக்கம், ராமாலை, தத்திமாணபள்ளி, கல்லபாடி, கொண்டசமுத்திரம், பிச்சனூர், ராஜகுப்பம், நெல்லூர்பேட்டை, செருவங்கி, தாழையாத்தம், செதுக்கரை, மேலாலத்தூர், மேல்முட்டுக்கூர், செட்டிக்குப்பம், போஜனபுரம், செம்பேடு, சிங்கல்படி, கூடநகரம், அனங்காநல்லூர், கொத்தகுப்பம், பட்டு, ஒலகாசி மற்றும் சித்தாத்தூர் கிராமங்கள்.
- காட்பாடி வட்டம் (பகுதி), தொண்டாந்துளசி, செஞ்சி, பனமடங்கி, மாளியப்பட்டு, மேல்மாங்குப்பம், மேல்மாயில், கீழ்முட்டுக்கூர், காளாம்பட்டு, அரும்பாக்கம், லத்தேரி, விளுந்தக்கல், ஜாபராபேட்டை, வஞ்சூர், ஒழையாத்தூர், அனங்குடி, பொம்மிநாயக்கன்பாளையம், அங்காரன்குப்பம், அலங்கனேரி, முருக்கம்பட்டு, காங்குப்பம், தேவரிஷிகுப்பம், நாகல், கீழ் ஆலத்தூர், சேத்துவண்டை, அம்மணாங்குப்பம், வேப்பூர், நெட்டேரி, பசுமாத்தூர், சென்னாங்குப்பம், மாச்சனூர், பழையகிருஷ்ணாபுரம், காவனூர், கீழ்வைத்தியணான்குப்பம், வேப்பங்கணேரி, துத்திதாங்கல், மேல்விலாச்சூர், பில்லாந்திபட்டு, மேலூர், கீழுர், முதினாம்பட்டு, கீழ்விலாச்சூர், வடுகன் தாங்கல், விக்ரமாச்சி, வேலம்பட்டு, வாழ்வான்குன்றும், வடவிரிஞ்சிபுரம், கொத்தமங்கலம், சோழமூர் மற்றும் திருமணி கிராமங்கள்.

## வெற்றி பெற்றவர்கள்
| ஆண்டு | வெற்றி பெற்றவர் | கட்சி | வாக்குகள் | விழுக்காடு | 2ம் இடம் பிடித்தவர் | கட்சி | வாக்குகள் | விழுக்காடு |  |
| --- | --- | --- | --- | --- | --- | --- | --- | --- | --- |
| 2011 | சே. கு. தமிழரசன் | இந்தியக் குடியரசுக் கட்சி | 72002 | -- | கே. சீதாராமன் | திமுக | 62242 | -- |  |
| 2016 | கோ. லோகநாதன் | அதிமுக | 75612 | -- | வி. அலமேலு | திமுக | 65866 |  |  |
| 2021 | பூவை எம். ஜெகனமூர்த்தி | புரட்சி பாரதம் கட்சி (அதிமுக கூட்டணி) | 83989 | 48.57% | கே. சீதாராமன் | திமுக | 73997 | 42.5% | } |

### 2021

### 2016

### 2011
# ஜோலார்பேட்டை சட்டமன்றத் தொகுதி


**ஜோலார்பேட்டை சட்டமன்றத் தொகுதி** (Jolarpet Assembly constituency), என்பது தமிழ்நாட்டின், திருப்பத்தூர் மாவட்டத்தின் ஒரு சட்டமன்றத் தொகுதியாகும். தொகுதி சீரமைப்பின் போது நாட்டறம்பள்ளி சட்டமன்ற தொகுதி நீக்கப்பட்டு 2011-ம் ஆண்டு முதல் ஜோலார்பேட்டை சட்டமன்ற தொகுதி புதிதாக உருவாக்கப்பட்டது.  

இது இந்தியாவில் தமிழ்நாடு மாநிலத்தின் 234 சட்டமன்றத் தொகுதிகளில் ஒன்று.  

இந்த தொகுதியில் வன்னியர்கள் 70 சதவீதமும் இதர சமுதாயங்கள் 30 சதவீதமும் வசிக்கின்றார்கள்  

ஜோலார்பேட்டை சட்டமன்ற தொகுதியில் நாட்டறம்பள்ளி பேரூராட்சி மற்றும் நாட்டறம்பள்ளி ஊராட்சி ஒன்றியத்தின் 19 ஊராட்சிகளும், ஜோலார்பேட்டை நகராட்சி மற்றும் ஜோலார்பேட்டை ஊராட்சி ஒன்றியத்தின் 38 ஊராட்சிகளும் அடங்கியுள்ளன.  

## தொகுதியில் அடங்கியுள்ள பகுதிகள்
- வாணியம்பாடி வட்டம் (பகுதி)
கலந்திரா, சின்னவேப்பம்பட்டு, பெத்தகல்லுபள்ளி மற்றும் கேத்தாண்டபட்டி கிராமங்கள்.  

- திருப்பத்தூர் வட்டம் (பகுதி)
கொத்தூர் (ஆர்.எப்), கொத்தூர், சொரைகாயல்நத்தம், நயணசெருவு, தோப்புலகுண்டா, கத்தாரி, ஆத்தூர்குப்பம், குடியன்குப்பம், சின்னமோட்டூர், மண்டலவாடி, ஜோலார்பேட்டை (ஆர்.எப்), மங்கலம் (ஆர்.எப்), மங்கலம் விரிவாக்கம், ஏலகிரி மலை, நாகலத்து (ஆர்.எப்), நாகலத்து (விரிவாக்கம் ஆர்.எப்), பொன்னேரி, ஏலகிரி கிராமம், காட்டேரி, திரியாலம், வேடட்ப்பட்டு, பந்தாரப்பள்ளி, பச்சூர், பையனப்பள்ளி, வெலகல்நத்தம், நந்திபெண்டா (ஆர்.எப்), மண்டலநாயனகுண்டா, கொல்லங்குடை, பனியாண்டபள்ளி, மல்லபள்ளி, அக்ரஹாரம், அம்மனங்கோயில், மூக்கனூர், அச்சமங்கலம், தாமலேரி முத்தூர், பால்னாங்குப்பம், பாச்சல், கதிரிமங்கலம், பெரியகரம், புத்தகரம், சந்திரபுரம், விருபாட்சிபுரம், தோக்கியம், கந்திலி மற்றும் சின்னகந்திலி கிராமங்கள்.  
நாட்டறம்பள்ளி (பேரூராட்சி) மற்றும்  
ஜோலார்பேட்டை (பேரூராட்சி)..  

## வெற்றி பெற்றவர்கள்
| 2011 | கே. சி. வீரமணி | அதிமுக | 86273 | 55.13 | ஜி. பொன்னுசாமி | பமக | 63337 | 40.47 |  |
| --- | --- | --- | --- | --- | --- | --- | --- | --- | --- |
| 2016 | கே. சி. வீரமணி | அதிமுக | 82526 | 45.95 | சி. கவிதா தண்டபாணி | திமுக | 71534 | 39.83 |  |
| 2021 | க. தேவராசு | திமுக | 89,490 | 45.57 | கே. சி. வீரமணி | அதிமுக | 88,399 | 45.02 | } |

## தேர்தல் முடிவுகள்

### 2021

### 2016

பலுச்சிசுத்தானம்  

### 2011
# இளம் பழையன் மாறன்

**இளம் பழையன் மாறன்** என்பவன் வித்தை என்னும் ஊரிலிருந்துகொண்டு அரசாண்ட மன்னன். 9-ஆம் பதிற்றுப்பத்துத் தலைவன் இளஞ்சேரல் இரும்பொறைஇவனை வென்றான்.  

இவன் பாண்டியக் குடிச் சிற்றரசனான பழையனின் தம்பி ஆவான். இளஞ்சேரல் இரும்பொறையால் வெல்லப்பட்ட சோழ அரசனும், பொத்தியார் என்னும் புலவனின் நண்பனும் ஆனவன் கோப்பெருஞ்சோழன். பாரி மகளிரைத் திருமணம் செய்கொள்ள மறுத்த விச்சிக்கோ. இந்த இருவரும் மாறன் காலத்தவர்கள்.  

அண்ணன் பழையன் மோகூர் மன்னன். தம்பி இளம்பழையன் மாறன் வித்தை என்னும் ஊரில் இருந்துகொண்டு ஆண்ட மன்னன். இருவரும் சிற்றரசர்கள்.  

## அடிக்குறிப்பு
# மெலட்டோனின்



**மெலடோனின்** (*Melatonin*) தாவர விலங்கினங்களில் காணப்படும் ஒரு வேதிப்பொருளாகும். மனித உடலில் பீனியல் சுரப்பியால் சுரக்கப்படும் இது ஒரு இயக்குநீராகவும், மிகச் சிறந்த உயிர்வளியேற்ற எதிர்ப்பியாகவும் செயல்படுகிறது.  
## வளரூக்கி
மெலடோனின் மனிதர்களில் உறக்க-விழிப்பு சுழற்சியைக் (sleep wake cycle) கட்டுப்படுத்துகிறது.  
## உயிர் வளியேற்ற எதிர்ப்பொருள்
மெலடோனின் என்பது உயிரணு சவ்வுகள் மற்றும் இரத்த-மூளை தடையை சுலபமாக கடந்து செல்லக்கூடிய சக்திவாய்ந்த உயிர் வளியேற்ற எதிர்ப்பொருள். மற்ற உயிர் வளியேற்ற எதிர்ப்பொருள்களைப் போன்று அல்லாமல் மெலடோனின் மீள நிகழும் குறைப்பு மற்றும் உயிர் வளியேற்றத்திற்கு உள்ளாகும் மூலக்கூறின் செயல்திறனாக உள்ள ஒடுக்க-ஏற்ற சுழற்சிக்கு (redox cycle) உட்படுவதில்லை. ஒடுக்க-ஏற்ற சுழற்சியானது உயிர் வளியேற்ற ஏற்புகளாக செயல்படும் பிற உயிர் வளியேற்ற எதிர்ப்பொருள்களை (விட்டமின் சி போன்றவை) அனுமதிக்கலாம் என்பதோடு தனி உறுப்பு உருவாக்கத்தையும் மேம்படுத்துகிறது. மெலடோனின் ஒருமுறை உயிர் வளியேற்றம் செய்யப்பட்டுவிட்டால் அதனுடைய முந்தைய நிலைக்கு அதைக் குறைக்க முடியாது, ஏனெனில் இது தனி உறுப்புகளுடன் வினைபுரிவதில் சில நிலையான முடிவுப்-பொருட்களை உருவாக்குகிறது. எனவே, இது இறுதிநிலை (அல்லது தற்கொலை) உயிர் வளியேற்ற எதிர்ப்பொருள் என்று குறிப்பிடப்படுகிறது.
# இதயத் தாமரை


**இதய தாமரை** 1990இல் வெளிவந்த தமிழ்த் திரைப்படமாகும். கே. இராஜேஸ்வர் இயக்கத்தில் வெளிவந்த இத்திரைப்படத்தில் கார்த்திக், ரேவதி, நிழல்கள் ரவி ஆகியோர் நடித்திருந்தனர்.  

## நடிகர்கள்
- கார்த்திக் விஜய்
- ரேவதி - மஞ்சு
- நிழல்கள் ரவி - இரஞ்சித்
- ஜனகராஜ் - மனநிலை பாதித்தவர்
- சின்னி ஜெயந்த் - விஜயின் நண்பர்
- சார்லி- மது அருந்துபவர்
- வெண்ணிற ஆடை மூர்த்தி - மந்த்ர மூர்த்தி
- பிரதீப் சக்தி

## பாடல்கள்
இப்படத்திற்கு சங்கர் கணேஷ் இரட்டையர்கள் இசை அமைத்தனர். அனைத்துப் பாடல்களையும் வைரமுத்து இயற்றியிருந்தார்.  

| 1 | "ஓ மை லவ்" | எஸ். பி. பாலசுப்பிரமணியம் | 4:46 |  |
| --- | --- | --- | --- | --- |
| 2 | "ஒரு காதல் தேவதை" | எஸ். பி. பாலசுப்பிரமணியம், கே. எஸ். சித்ரா | 4:33 |  |
| 3 | "யாரோடு யாரென்ற கேள்வி" | எஸ். பி. பாலசுப்பிரமணியம் | 4:08 |  |
| 4 | "ஏதோ மயக்கம்" | மலேசியா வாசுதேவன், சுவர்ணலதா | 5:18 |  |
| 5 | "உன்னை ஏன் சந்தித்தேன்" | பி. சுசீலா | 4:28 |  |
| 6 | "கண்ணே கதவு" | எஸ். பி. பாலசுப்பிரமணியம், கே. எஸ். சித்ரா | 4:41 | } |
# எதிர்கால இணையம்

**எதிர்கால இணையம்** (Future internet) என்பது இணையத்தை வளர்க்க உலகம் முழுவதும் நடக்கும் எதிர்கால திட்டங்கள், ஆய்வுகளை விவரிப்பது ஆகும்.  

ஆரம்பத்தில் இருந்தே இணையத்தை புதிதாக்க முயற்சிப்பது ஒரு முக்கியச் செயலாக இருந்து வந்தது. பொது மக்கள் அதிக செயல் திறன் கொண்டதாகவும், இன்னும் பாதுகாப்பாகவும், எளிமையாகவும், பல புதிய பரிணாமங்கள் கொண்டதாகவும், தொழில், சமூகம், பொருளாதாரம் சார்ந்ததாகவும், எல்லாவற்றிற்கும் ஏற்புடையதாகவும் இருக்க அனைவரும் எதிர்பார்ப்பதினால் தொடர்ந்து அதன் எதிர்கால வளர்ச்சியை நோக்கி ஆய்வுகள் நடந்த வண்ணம் உள்ளது.  

## அமுலாக்கிய திட்டங்களும் செயல்களும்

- ஐரோப்பிய எதிர்கால இணைய வலைவாசல்
- FIA - எதிர்கால இணைய மன்றம்
- EU ICT FP7 எதிர்கால இணைய திட்டப்பணிகள்
- எதிர்கால இணைய ஆய்வு மற்றும் சோதனை
- எதிர்கால இணைய பிணைய கட்டமைப்பு
- பிணைய புதுமைகளின் உலகளாவிய தளம்
- தெளிப் பழகு ஆய்வு நிரல்-ஸ்டாண்ட்போர்ட் பல்கலை
- ITU-T Study Group 13 (SG13) on Future Networks including mobile and NGN, focus group FG-FN, Q21/13
- ITFAN Inter-Agency Task Force for Advanced Networking (USA) - மேம்பட்ட பிணையத்தின் உள்ளமைப்பு பணிப் படை.
- it839/u-it839 (Korea)
- it839/u-it839 and FIF (Future Internet Forum) funded by MIC (Korea) எதிர்கால இணைய மன்றம் (கொரியா)
- NICTA (Australia)
- ANR (France)
- Groupe de Reflexion Internet du Futur (France)
- G-LAB funded by BMBF (Germany)
- ICT SHOK (Finland)
- AKARI Project (Japan)
- Super Janet funded by EPSRC (UK)
- Plataforma tecnologica española de convergencia hacia IF (Spain)
- Ambient Sweden
- Belgium
- Luxembourg
- Italy
- Ireland
- Euro-NF / Anticipating the Network of the Future - From Theory to Design

## மேலும் பார்க்க
- இணையத்தின் வரலாறு